SPRÁVA ZO ZAHRANIČNEJ PRACOVNEJ CESTY
Č. 42/2016
1.  Účastník ZPC:
Iveta Hermanovská, Mgr.  Národné kontaktné body, CVTI SR Lamačská cesta 8/A, 811 04 Bratislava, Národný kontaktný bod pre ERC, MSCA a Zdravie, demografické zmeny a kvalitu života, AJ – RJ.
2.  Zahraničná pracovná cesta:
Belgicko, Brusel, vykonaná v dňoch 17. - 18. 3. 2016, Centre Albert Broschette, Rue Froissart, 36, 1049 Brusel,   Zasadnutie programového výboru pre MSCA a FET, spôsob financovania – refundácia EK a CVTI SR. 
3.  Rámcový program pobytu:

Programový výbor ERC-FET-MSCA- časť MSCA

1. Approval of the draft agenda
2. Adoption of the minutes of the previous meeting
3. Review of the written opinions since the previous meeting
4. Update of Marie Skłodowska-Curie actions - recent calls and overview of FP7
5. Overviewof the MSCA Advisory Group´s work
6. Discussion on the improvement of the success rate

Programový výbor ERC-FET-MSCA- časť ERC

1. Approval of the agenda
2. Adoption of minutes of the previous meeting (18 September 2015)
3. Appointment of new members to the Scientific Council
4. Information from the ERC President on the activities of the Scientific Council
5. State of play of the ERC Calls
6. Activities of the Scientific Council: Orientations of the ERC Work programme 2017
7. AOB

4.  Stručný priebeh rokovaní, resp.  študijného pobytu:
     Predstavitelia Európskej komisie zhrnuli žiadosti o písomné stanoviská k schvaľovaným projektom, ktoré boli členom výboru zaslané od posledného zasadnutia. Všetky žiadosti boli schválené,  detaily budú v zápisnici zo zasadnutia, ktorú pripraví EK. Vedecká výkonná agentúry (REA) prezentovala stav aktuálne prebiehajúcich a nedávno uzavretých výziev v rámci Horizont 2020 MSCA v schémach ITN, RISE, IF, COFUND a Európska noc výskumníkov. Podrobné štatistiky a grafy k jednotlivým výzvam sú v prezentáciách EK. REA tiež poskytla stručný prehľad dát o projektoch MSCA podporených v rámci FP7, ktoré už boli ukončené. Julie Sainz, pracovníčka DG EaC stručne informovala o doterajších aktivitách Poradnej skupiny MSCA a časovom harmonograme ďalších aktivít skupiny. Poradná skupina bude informovať o výsledkoch svojej činnosti Programový výbor. V diskusii o možnostiach zlepšenia percenta úspešnosti projektov sa hľadali možnosti jeho zlepšenia -  zvýšiť rozpočet ITN presunutím finančných prostriedkov z iných opatrení, zaviesť opäť dvojkolové hodnotenie projektov, obmedziť možnosť znovu podávať projekty v rámci ďalších výziev, zredukovať počet osobomesiacov podporených v rámci jedného projektu, venovať pozornosť kvalite a reálnosti slovného hodnotenia projektov; EK informovala, že v roku 2017 je plánované zvýšenie rozpočtu ITN  o 60 mil. EUR, ktoré by malo znamenať prirodzene určité zvýšenie úspešnosti. Čo sa týka prípravy nového pracovného programu na obdobie 2018 – 2020 – väčšina výborov a pracovných skupín sa zatiaľ nestotožnila s tým, aby bol nový pracovný program trojročný. 
     Predstavitelia EK informovali o pripravovanej konferencii zameranej na MSCA, ktorá sa uskutoční 29. 6. 2016 v Bruseli -    členovia Pracovného výboru budú pozvaní; konferencia sa uskutoční deň pred ďalším plánovaným zasadnutím Programového výboru 30. 6. 2016. 

     Úvod programového výboru ERC bol venovaný predstaveniu nových členov Vedeckej rady ERC  - prof. Christopher Clark z University of Cambridge, UK a prof. Barbara Romanowic, University of California, Berkley. ERC informovala o nepodporení projektu NCP pre ERC, svojich komunikačných aktivitách a ich dopadoch,  novom nástroji na webovej stránke pre projekty ERC a výročnej správe ERC ( zverejnenej na webovej stránke ERC). Ďalej odzneli prezentácie týkajúce sa výsledkov výziev v rámci jednotlivých schém  - StG, CoG, AdG a PoC (sú dostupné v databáze EK a  NCP). Prezident ERC prof. Bourguignon informoval o hlavných zmenách v rámci Pracovného programu 2017 – zvýšiť podiel finančných prostriedkov pre Starting grant, prijať všetky potrebné opatrenia na podporu rovnakých príležitostí pre mužov a ženy, usilovať sa o rovnováhu rodovej otázky v rámci personálu prideleného pre jednotlivé schémy a  navýšení rozpočtu ERC v porovnaní s rokom 2013 o 25 mil. Euro.  
     ERC podporuje stratégiu  Open Access a informácie o Pracovnej skupine Vedeckej rady ERC nájdete na: https://erc.europa.eu/about-erc/organisation-and-working-groups/working-groups/working-group-open-access 

 5.  Odporúčané závery:
Naďalej sledovať aktuálne výzvy v rámci Horizontu 2020 a informovať relevantné subjekty o nových informáciách prezentovaných na zasadnutí programového výboru. 
6.   Prehľad prinesenej dokumentácie a miesto jej uloženia
Prezentácie z programového výboru budú dostupné v databáze EK CIRCABC.
7.   Osobitne vyhodnotený očakávaný prínos ZPC
Získanie aktuálnych informácií o implementácii posledných výziev a schvaľovaní projektov programovej oblasti MSCA/ERC H2020 a zapojení a prípadnej úspešnosti projektov so slovenskou účasťou. 
8.    Spôsob zverejnenia výsledkov ZPC, prenos získaných informácií
podľa charakteru a potreby 
Súhlasím so zverejnením správy na internete
Správu vypracovala: Mgr. Iveta Hermanovská		                  ......................................
Dátum: 31. 3. 2016
								
Správu schválil:  prof. RNDr. Ján TURŇA, CSc., generálny riaditeľ  ......................................